Magyar Telekom

Magyar Telekom ци Мадярськый Телеком (мад. Magyar Telekom Távközlési Nyilvánosan Működő Részvénytársaság, „Публічна компанія з ограниченов удповідалностьов Magyar Telekom“, курто ) є майвекшым телекомунікаційным провайдером у Мадярщині, котрый достачає повный спектр телекомунікаційных і інфокомунікаційных служб для приватных особ, а так само для малых, середньых і великых компаній.

 Історія 
Создали її у децембрі 1989 року под назвов Magyar Távközlési Vállalat, коли Мадярську пошту розділили на три окремі части. З 1991 року компанія стала акціонернов под скороченов назвов MATÁV. До кінця 1993 року фірма была державнов. У юлію 1993 року вступив у силу Закон про телекомунікації, якый позволив продати компанію, MATÁV купив консорціум MagyarCom (німецькый Deutsche Telekom та американьскый Ameritech) за 875 млн доларів.

Днесь Deutsche Telekom володіє 59,21 % акцій.

Свою теперішню назву — Magyar Telekom — компанія дістала 6 мая 2005 року, хоть у документах щи часто пишут старов назвов.

 Послуги та проєкты 
Одным із головных проєктів компанії є ENUM — технологія, што злучує обычный телефонный зв’язок из IP-телефонійов через універсальні ідентифікаторы. Се помагає зробити якӯсть бесіды та інтернет-з’єднаня май ліпшов.

Magyar Telekom тыж розвивав власну експериментальну мережу WiMax. У галузі широкосмугового інтернету компанія хоснує технології xDSL (ADSL2+, SHDSL та VDSL2), забезпечуючы высоку скорость передачі даных через мідні лінії.

Окрему увагу приділяют оптоволоконному зв’язку з выкористаньом систем DWDM. Така мережа може передавати даны зо скоростьов до 40 Гбіт/с. Днесь компанія активно розширює оптоволокно у вшиткых великых містах Мадярщины, обы дати клієнтам майшвидкый інтернет.

 Склад 
Група Magyar Telekom дїє у трьох головных областях: дротовый зв’язок, мобільный зв’язок та сервісы для бізнесу. До її складу в Мадярщині входять підрозділы T-Home, якый обєднує інтернет та телевізію, мобільный оператор T-Mobile та ІТ-сектор T-Systems для великого бізнесу.

За межами Мадярщини група контролює національні компанії у Македонії (Македонски Телеком), Чорногорії (T-Crnogorski Telekom) та Румунії (Combridge). Така структура дозволяє фірмі бути лідером телекомунікацій у цілому реґіоні Центральної та Східної Європы.

 Жерела 

 Мадярський Телеком прес-релізи

 Референції 

Катеґорія:Мадярьско